CELEX: 32020D1580
Language: et
Date: 2020-10-23 00:00:00
Title: Nõukogu otsus (EL) 2020/1580, 23. oktoober 2020, millega muudetakse otsust (EL) 2020/721, et lisada sellesse Euroopa Liidu nimel Rahvusvahelise Mereorganisatsiooni merekeskkonna kaitse komitee 75. istungjärgul ja meresõiduohutuse komitee 102. istungjärgul võetav seisukoht seoses ringkirja MSC-MEPC.5 (milles käsitletakse ametiasutuse nimel tegutsevate tunnustatud organisatsioonide volitamise näidislepingut) heakskiitmisega

30.10.2020   
               
               
                  ET
               
               
                  Euroopa Liidu Teataja
               
               
                  L 362/15
               
            
         NÕUKOGU OTSUS (EL) 2020/1580,
         23. oktoober 2020,
         millega muudetakse otsust (EL) 2020/721, et lisada sellesse Euroopa Liidu nimel Rahvusvahelise Mereorganisatsiooni merekeskkonna kaitse komitee 75. istungjärgul ja meresõiduohutuse komitee 102. istungjärgul võetav seisukoht seoses ringkirja MSC-MEPC.5 (milles käsitletakse ametiasutuse nimel tegutsevate tunnustatud organisatsioonide volitamise näidislepingut) heakskiitmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Meretranspordi valdkonnas võetava liidu meetme eesmärk peaks olema kaitsta merekeskkonda ja inimeste tervist ning suurendada meresõiduohutust.
                  
               
                     (2)
                  
                  
                     Rahvusvahelise Mereorganisatsiooni (IMO) meresõiduohutuse komitee kavatseb oma 4.–11. novembril 2020 toimuval 102. istungjärgul (MSC 102) koos IMO merekeskkonna kaitse komiteega ühiselt heaks kiita ringkirja MSC-MEPC.5, milles käsitletakse ametiasutuse nimel tegutsevate tunnustatud organisatsioonide volitamise näidislepingut („ringkiri MSC-MEPC.5“).
                  
               
                     (3)
                  
                  
                     IMO merekeskkonna kaitse komitee kavatseb oma 16.–20. novembril 2020 toimuval 75. istungjärgul (MEPC 75) kiita ühiselt IMO meresõiduohutuse komiteega heaks ringkirja MSC-MEPC.5.
                  
               
                     (4)
                  
                  
                     On asjakohane määrata kindlaks liidu nimel MSC 102-l ja MEPC 75-l võetav seisukoht, kuna ringkirja MSC-MEPC.5 heakskiitmine võib otsustavalt mõjutada liidu õiguse, eelkõige Euroopa Parlamendi ja nõukogu direktiivi 2009/15/EÜ (1) sisu.
                  
               
                     (5)
                  
                  
                     Ringkirju MSC/Circ.710 ja MEPC/Circ.307 asendava ringkirja MSC-MEPC.5 heakskiitmisega ajakohastataks ametiasutuse nimel tegutsevate tunnustatud organisatsioonide volitamise näidislepingut ja viidaks see kooskõlla tunnustatud organisatsioonide koodeksiga (IMO resolutsioonid MSC.349(92) ja MEPC.237(65)). Nimetatud heakskiitmisega aidataks suurendada nii lipuriigi ametiasutuste kui ka tunnustatud organisatsioonide täpsust, läbipaistvust ja vastutust ülemaailmsel tasandil.
                  
               
                     (6)
                  
                  
                     Liit ei ole IMO liige ega asjaomaste konventsioonide ja koodeksite osaline. Seetõttu peaks nõukogu volitama liikmesriike liidu seisukohti väljendama.
                  
               
                     (7)
                  
                  
                     Käesoleva otsuse kohaldamisala peaks piirduma kavandatava ringkirja MSC-MEPC.5 sisuga, niivõrd kuivõrd need muudatused võivad mõjutada liidu ühisnorme ja kuuluvad liidu ainupädevusse. Käesolev otsus ei tohiks mõjutada liidu ja liikmesriikide pädevuste jagunemist.
                  
               
                     (8)
                  
                  
                     Nõukogu 19. mai 2020. aasta otsust (EL) 2020/721 (2) tuleks muuta, et lisada viide ringkirja MSC-MEPC.5 heakskiitmisele,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (EL) 2020/721 muudetakse järgmiselt.
            
                        1)
                     
                     
                        Pealkiri asendatakse järgmisega:
                        „Nõukogu otsus (EL) 2020/721, 19. mai 2020, Euroopa Liidu nimel võetava seisukoha kohta Rahvusvahelise Mereorganisatsiooni merekeskkonna kaitse komitee 75. istungjärgul ja Rahvusvahelise Mereorganisatsiooni meresõiduohutuse komitee 102. istungjärgul seoses rahvusvahelise laevade põhjustatava merereostuse vältimise konventsiooni VI lisa reeglite 2, 14 ja18 ning I ja VI liite, rahvusvahelise konventsiooni inimelude ohutusest merel II-1 peatüki A-1, B, B-1, B-2 kuni B-4 osa, gaaskütusel või muudel madala leekpunktiga kütustel töötavate laevade rahvusvahelise ohutuskoodeksi A-1 ja B-1 osa ning päästevahendites helkurmaterjali kasutamist ja paigaldamist käsitleva resolutsiooni A.658(16) muudatuste vastuvõtmisega ning ringkirja MSC-MEPC.5 (milles käsitletakse ametiasutuse nimel tegutsevate tunnustatud organisatsioonide volitamise näidislepingut) heakskiitmisega“.
                     
                  
                        2)
                     
                     
                        Artikkel 1 asendatakse järgmisega:
                        
                           „Artikkel 1
                           Seisukoht, mis võetakse liidu nimel Rahvusvahelise Mereorganisatsiooni merekeskkonna kaitse komitee 75. istungjärgul, on toetada rahvusvahelise laevade põhjustatava merereostuse vältimise konventsiooni VI lisa reeglite 2, 14 ja 18 ning I ja VI liite muudatuste (mis on esitatud IMO dokumendi MEPC 75/3 lisas) vastuvõtmist ning ringkirja MSC-MEPC.5 (mis on esitatud IMO dokumendi III 6/15 8. lisas) heakskiitmist. Kõnealune seisukoht hõlmab asjaomaseid muudatusi ja ringkirja niivõrd, kuivõrd need muudatused ja see ringkiri kuuluvad liidu ainupädevusse ja võivad mõjutada liidu ühisnorme.“
                        
                     
                  
                        3)
                     
                     
                        Artikkel 2 asendatakse järgmisega:
                        
                           „Artikkel 2
                           
                              1.   Seisukoht, mis võetakse liidu nimel Rahvusvahelise Mereorganisatsiooni meresõiduohutuse komitee 102. istungjärgul, on kiita heaks ringkiri MSC-MEPC.5 (mis on esitatud IMO dokumendi III 6/15 8. lisas) ning toetada järgmiste muudatuste vastuvõtmist:
                              
                                          a)
                                       
                                       
                                          inimelude ohutust merel käsitleva rahvusvahelise konventsiooni II-1 peatüki A-1, B, B-1, B-2 kuni B-4 osa muudatus, mis on esitatud IMO dokumendi MSC 102/3 1. lisas;
                                       
                                    
                                          b)
                                       
                                       
                                          gaaskütusel või muudel madala leekpunktiga kütustel töötavate laevade rahvusvahelise ohutuskoodeksi A-1 ja B-1 osa muudatus, mis on esitatud IMO dokumendi MSC 102/3 2. lisas;
                                       
                                    
                                          c)
                                       
                                       
                                          helkurmaterjali kasutamist ja paigaldamist päästevahendites käsitleva resolutsiooni A.658(16) muudatus.
                                       
                                    
                           
                              2.   Lõikes 1 osutatud seisukoht hõlmab ringkirja ja asjaomaseid muudatusi niivõrd, kuivõrd see ringkiri ja need muudatused kuuluvad liidu ainupädevusse ja võivad mõjutada liidu ühisnorme.“
                           
                        
                     
                  
                        4)
                     
                     
                        Artikkel 4 asendatakse järgmisega:
                        
                           „Artikkel 4
                           Liikmesriike volitatakse andma liidu huvides oma nõusolek, et artiklites 1 ja 2 osutatud muudatused ja ringkiri on nende suhtes siduvad sel määral, mil need muudatused ja see ringkiri kuuluvad liidu ainupädevusse.“
                        
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 23. oktoober 2020
            
               
                  Nõukogu nimel
               
               
                  eesistuja
               
               S. SCHULZE
            
         
         
            (1)  Euroopa Parlamendi ja nõukogu 23. aprilli 2009. aasta direktiiv 2009/15/EÜ laevade kontrollimise ja ülevaatusega tegelevate organisatsioonide ja veeteede ametite vastavat tegevust käsitlevate ühiste eeskirjade ja standardite kohta (ELT L 131, 28.5.2009, lk 47).
         
            (2)  Nõukogu 19. mai 2020. aasta otsus (EL) 2020/721 Euroopa Liidu nimel võetava seisukoha kohta Rahvusvahelise Mereorganisatsiooni merekeskkonna kaitse komitee 75. istungjärgul ja Rahvusvahelise Mereorganisatsiooni meresõiduohutuse komitee 102. istungjärgul seoses rahvusvahelise laevade põhjustatava merereostuse vältimise konventsiooni VI lisa reeglite 2, 14 ja 18 ning I ja VI liite, rahvusvahelise konventsiooni inimelude ohutusest merel II-1 peatüki A-1, B, B-1, B-2 kuni B-4 osa, gaaskütusel või muudel madala leekpunktiga kütustel töötavate laevade rahvusvahelise ohutuskoodeksi A-1 ja B-1 osa ning päästevahendites helkurmaterjali kasutamist ja paigaldamist käsitleva resolutsiooni A.658(16) muudatuste vastuvõtmisega (ELT L 171, 2.6.2020, lk 1).